हीरापुर में रहने वाले उद्योगपति एके सहाय ने कुछ दिन पूर्व अपनी शादी की 60वीं सालगिरह मनाई। 1957 में महज 18 साल की उम्र में उनकी शादी सावित्री देवी से हुई। कहते हैं कि शादी के 60 साल कैसे बीत गए पता नहीं चला। उस समय बैलगाड़ी से बारात लेकर गए थे। तब वैलेंटाइन डे जैसा कुछ तो नहीं था लेकिन पति-पत्नी में प्यार और विश्वास अधिक थे। शादी के मंडप पर ही पत्नी को पहली बार देखा। अब आर्टिफिसयल प्रेम का जमाना है। आज इतने साल भी हम कोई निर्णय लेने से पहले एक-दूसरे की राय जानते हैं।